《答世叔通侯见讯并怀说仲词盟》
明代·胡应麟

尺素双传瀫水鳞，江天翘首一伤神。绯袍紫绶云霄客，羽扇纶巾社稷臣。

藻翰千秋鸣鸑鷟，勋庸三世勒麒麟。相思幕下偏惆怅，不见黄生又几旬。

作者简介：（1551—1602）明金华府兰溪人，字元瑞，号少室山人，更号石羊生。万历间举人，久不第。筑室山中，购书四万余卷，记诵淹博，多所撰著。曾携诗谒王世贞，为世贞激赏。有《少室山房类稿》、《少室山房笔丛》、《诗薮》。